**Lietošanas instrukcija: informācija lietotājam**

**Deep Heat Rub krēms**

*Methylis salicylas, Racementholum, Eucalypti aetheroleum, Terebinthinae aetheroleum*

**Pirms zāļu lietošanas uzmanīgi izlasiet visu instrukciju, jo tā satur Jums svarīgu informāciju.**

Vienmēr lietojiet šīs zāles tieši tā, kā aprakstīts šajā instrukcijā, vai arī tā, kā to noteicis(-kusi) ārsts vai farmaceits.

- Saglabājiet šo instrukciju! Iespējams, ka vēlāk to vajadzēs pārlasīt.

1. Ja Jums nepieciešama papildus informācija vai padoms, vaicājiet farmaceitam.
2. Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamām blakusparādībām, kas nav minētas šajā instrukcijā. Skatīt 4. punktu.
3. Ja pēc 7 dienām nejūtaties labāk vai jūtaties sliktāk, Jums jākonsultējas ar ārstu.

**Šajā instrukcijā varat uzzināt**:

1. Kas ir Deep Heat Rub un kādam nolūkam to lieto

2. Kas Jums jāzina pirms Deep Heat Rub lietošanas

3. Kā lietot Deep Heat Rub

4. Iespējamās blakusparādības

5. Kā uzglabāt Deep Heat Rub

6. Iepakojuma saturs un cita informācija

1. **Kas ir Deep Heat Rub un kādam nolūkam to lieto**

Deep Heat Rub krēms ir netaukains, sāpes mazinošs krēms lietošanai uz ādas.

To lieto ārīgi locītavu, muskuļu vai nervu sāpju atvieglošanai pieaugušiem un bērniem vecumā no 5 gadiem.

1. **Kas Jums jāzina pirms Deep Heat Rub lietošanas**

**Nelietojiet Deep Heat Rub ja Jums ir alerģija:**

* + pret racēmisko mentolu, metilsalicilātu, terpentīna eļļu, eikalipta eļļu vai kādu citu (6. punktā minēto) šo zāļu sastāvdaļu;
  + pret tādiem pretsāpju līdzekļiem kā acetilsalicilskābe (aspirīns), ibuprofēns un citi nesteroīdie pretiekaisuma līdzekļi (NPL) (arī iekšķīgi lietojot), īpaši, ja Jums ir bijusi bronhiālā astma slimības vēsturē.

**Nelietojiet Deep Heat Rub:**

* bērniem, kas jaunāki par 5 gadiem.
* ap acīm vai uz citiem jutīgiem ādas rajoniem, gļotādām. Ja tā notiek, nomazgājiet krēmu lielā daudzumā tīra ūdens.
* uz bojātas vai iekaisušas ādas.

Deep Heat Rub paredzēts TIKAI lietošanai uz veselas ādas. Nelietot to iekšķīgi.

**Brīdinājumi un piesardzība lietošanā**

Pirms Deep Heat Rub lietošanas konsultējieties ar ārstu, ja

* esat stāvoklī vai barojat bērnu ar krūti;
* Jums ir bronhiālā astma.

**Citas zāles un Deep Heat Rub**

Pastāstiet ārstam vai farmaceitam par visām zālēm, kuras lietojat pēdējā laikā, esat lietojis vai varētu lietot, ieskaitot zāles, ko var iegādāties bez receptes.

Pirms Deep Heat Rub lietošanas konsultējieties ar ārstu, ja lietojat zāles, kas šķidrina asinis vai novērš trombu veidošanos (ieskaitot acetilsalicilskābi).

**Transportlīdzekļu vadīšana un mehānismu apkalpošana**

Deep Heat Rub neietekmē spēju vadīt transportlīdzekļus un apkalpot mehānismus.

**Grūtniecība un barošana ar krūti**

Ja Jūs esat grūtniece vai barojat bērnu ar krūti, pirms Deep Heat Rub lietošanas konsultējieties ar ārstu.

Šo krēmu nav ieteicams lietot grūtniecības laikā un bērna barošanas ar krūti periodā.

**Svarīga informācija par kādu no Deep Heat Rub sastāvdaļām**

Deep Heat Rub satur:

* **propilēnglikolu**, kas var izraisīt ādas kairinājumu;
* **vilnas taukus (lanolīnu)** un **cetostearilspirtu,** kas var izraisīt vietējas ādas reakcijas (piemēram, kontaktdermatītu).

Ja rodas ādas kairinājums, pārtrauciet krēma lietošanu un sazinieties ar ārstu vai farmaceitu.

1. **Kā lietot Deep Heat Rub**

Vienmēr lietojiet šīs zāles tieši tā, kā aprakstīts šajā instrukcijā vai kā ārsts vai farmaceits Jums teicis. Neskaidrību gadījumā vaicājiet ārstam vai farmaceitam.

Deep Heat Rub paredzēts lietošanai pieaugušajiem un bērniem, vecākiem par 5 gadiem.

* Vienmēr pirms lietošanas vispirms izmēģiniet uz neliela ādas laukuma.
* Plānu Deep Heat Rub krēma kārtu viegli iemasējiet skartajā apvidū līdz krēms ir uzsūcies.
* Uzklājiet Deep Heat Rub krēmu 2 – 3 reizes dienā. To var lietot pirms vai pēc slodzes.
* Vienmēr uzreiz pēc krēma lietošanas nomazgājiet rokas, lai izvairītos no tā nokļūšanas uz jutīgām ādas vietām, piemēram, uz lūpām vai acīs. Ja tā netīšām notiek, nomazgājiet to lielā daudzumā ūdens.
* Ja simptomi nemazinās, sazinieties ar ārstu.
* Nekavējoties pārtrauciet Deep Heat Rub lietošanu, ja novērojat pārmērīgu ādas kairinājumu vai kādu citu nevēlamu blakusparādību.

Nepārklājiet ādu ar pārsējiem, plāksteriem vai citiem pārsienamajiem materiāliem. Jūsu apģērbs pārklāts pār ārstējamo vietu ir drošs.

**Ja esat lietojis Deep Heat Rub vairāk nekā noteikts**

Ja netīšām gadījies izspiest pārāk daudz krēma, izmantojiet salveti, lai noslaucītu lieko krēma daudzumu.

Ja Jūs vai kāds bērns netīšām norijis krēmu, nekavējoties sazinieties ar ārstu vai tuvākās slimnīcas neatliekamās palīdzības nodaļu.

**Ja esat aizmirsis lietot Deep Heat Rub**

Ja esat aizmirsis lietot krēmu, uzklājiet Deep Heat Rub krēmu tiklīdz to atceraties. Nelietojiet krēmu biežāk kā 3 reizes dienā.

1. **Iespējamās blakusparādības**

Tāpat kā visas zāles, šīs zāles var izraisīt blakusparādības, kaut arī ne visiem tās izpaužas.

Iespējams novērot sekojošas blakusparādības, īpaši, ja Jums ir jutīga āda vai esat lietojis Deep Heat Rub karstā laikā vai pēc karstas vannas:

* pārejošs ādas apsārtums,
* dedzinoša sajūta,
* izsitumi
* ādas apdegumi vai lobīšanās.

Nekavējoties pārtrauciet Deep Heat Rub lietošanu un sazinieties ar ārstu, ja novērojat pārmērīgu ādas kairinājumu vai kādas citas nevēlamas blakusparādības.

**Ziņošana par blakusparādībām**

Ja Jums rodas jebkādas blakusparādības, konsultējieties ar ārstu vai farmaceitu. Tas attiecas arī uz iespējamajām blakusparādībām, kas nav minētas šajā instrukcijā. Jūs varat ziņot par blakusparādībām arī tieši Zāļu valsts aģentūrai

Jersikas ielā 15

Rīgā, LV 1003

Tīmekļa vietne: www.zva.gov.lv

Ziņojot par blakusparādībām, Jūs varat palīdzēt nodrošināt daudz plašāku informāciju par šo zāļu drošumu.

1. **Kā uzglabāt Deep Heat Rub**

Uzglabāt bērniem neredzamā un nepieejamā vietā.

Uzglabāt temperatūrā līdz 25ºC.

Nelietot šīs zāles pēc derīguma termiņa beigām, kas norādīts uz tūbiņas un kastītes. Derīguma termiņš attiecas uz norādītā mēneša pēdējo dienu.

Neizmetiet zāles kanalizācijā vai sadzīves atkritumos. Vaicājiet farmaceitam, kā izmest zāles, kuras vairs nelietojat. Šie pasākumi palīdzēs aizsargāt apkārtējo vidi.

1. **Iepakojuma saturs un cita informācija**

**Ko Deep Heat Rub satur**

- Aktīvās vielas ir: 1g krēma satur 128 mg metilsalicilāta, 59,1 mg racēmiskā mentola, 19,7 mg eikalipta ēteriskās eļļas un 14,7 mg terpentīna eļļas.

* Citas sastāvdaļas ir: nātrija cetostearil sulfāts, cetostearil spirts, propilēnglikols, vilnas tauki (lanolīns), šķidrais parafīns, un attīrīts ūdens (skatīt 2. punktu).

**Deep Heat Rub ārējais izskats un iepakojums**

Deep Heat Rub ir krēms baltā krāsā ar mentola un metilsalicilāta smaržu. Katra tūbiņa satur 15g, 35g, 67g vai 100g krēma.

Visi iepakojuma lielumi tirgū var nebūt pieejami.

**Reģistrācijas apliecības īpašnieks**

Colep Laupheim GmbH & Co. KG

Fockestrasse 12

88471 Laupheim

Vācija

**Ražotājs**

The Mentholatum Company Limited

1 Redwood Avenue,

Peel Park Campus, East Kilbride,

G74 5PE, Skotija

Lielbritānija

Colep Laupheim GmbH & Co. KG

Fockestrasse 12

88471 Laupheim

Vācija

Lai saņemtu papildu informāciju par šīm zālēm, lūdzam sazināties ar reģistrācijas apliecības īpašnieka vietējo pārstāvniecību:

SIA Vivafemme

Kr. Valdemāra iela 147/2 – 105,

Rīga, LV-1013

Tālr.: +37129460359

e-pasts: [ineta.zirina@gmail.com](mailto:ineta.zirina@gmail.com)

**Šī lietošanas instrukcija pēdējo reizi pārskatīta 11/2020**